सभी को 5 जून तक एम शिक्षा मित्र एप डाउनलोड करने के निर्देश स्कूल शिक्षा विभाग की प्रमुख सचिव दीप्ति गौड़ मुखर्जी ने दिए हैं। शिक्षकों के विरोध के चलते मुख्यमंत्री ने 30 मार्च को इस योजना को समाप्त करने की घोषणा की थी। अब मुख्यमंत्री ने ही इसे दोबारा लागू करने के निर्देश दिए हैं। वीडियो कॉन्फ्रेंसिंग में प्रमुख सचिव मुखर्जी ने बताया शिक्षक ऑफलाइन हाेने पर भी हाजिरी लगा सकेंगे। जैसे ही वे नेटवर्क क्षेत्र में आएंगे उपस्थिति स्वत: लग जाएगी। जो ऐसा नहीं करेंगे, उनका वेतन नहीं बनेगा। पहले जहां सिर्फ शिक्षकों और विद्यार्थियों की हाजिरी इससे लगना थी, अब सभी विभागों के कर्मचारी और अफसरों की हाजिरी इसी से लगेगी।